internet vaartha 170 Views
న్యూఢిల్లీ : టీమిండియా స్టార్‌ బ్యాట్స్‌మెన్‌ ధోనీ జీవిత కథతో తెరకెక్కుతున్న చిత్రం ఎంఎస్‌ ధోనీ ద అన్‌ టోల్ట్‌ లవ్‌ స్టోరీ. కాగా ధోనీ గురించి తెలియని ఎన్నో విషయాలు ఈ చిత్రంలో ఉన్నాయని చిత్ర బృందం చెబుతున్న విషయం తెలిసిందే. ధోనీ తొలి ప్రేమను కూడా ప్రత్యేకంగా తెరకెక్కించినట్లు సమాచారం. టీమిండియాలోకి ధోనీ రాకముందు రాంచీలో ప్రియాంక ఝూ అనే అమ్మాయిని ప్రేమించాడు. ఆమెను పెళ్లి చేసుకోవాలని కూడా అనుకున్నాడట. కానీ దురదృష్టం కొద్దీ ఒక ప్రమాదంలో ప్రియాంక చనిపోయింది.
కాగా ఈ సంఘటనతో షాక్‌కు గురైన ధోనీ రాంచీలో ఉండలేకపోయాడు.అప్పటికే టీమిండియా నుంచి ధోనీకి పిలుపు రావడంతో అంతర్జాతీయ క్రికెట్‌లోకి ప్రవేశించాడు. ప్రియాంక సంఘటన ఒక సంవత్సరం పాటు ధోనీని వెంటాడటం, కాల క్రమంలో దాని నుంచి బయటపడటం జరిగింది. ఆ తరువాత తన చిన్ననాటి స్నేహితురాలు సాక్షి సింగ్‌ ధోనీ పెళ్లి చేసుకోవడం తెలిసిందే. అయితే తన వ్యక్తిగత విషయాలను బయటకు చెప్పేందుకు ఎక్కువగా ఇష్టపడని ధోనీ తొలి ప్రేమ ఈ చిత్రం ద్వారా వెలుగుచూడ నుండటం గమనార్హం.